open-index/open-wikipedia-markdown huggingface dataset:
Hans Peter Janssens

**Hans Peter Janssens** (Brugge, 19 moarte 1962) is  ‘n West-Vlamschn  zanger/acteur, geschoold in klassieke muziek. J'is ipgegroeid in Brugge, moa je weunt in Antwerpn.
In ‘t joar 1992 most ’n in Londn ‘n  nieuwe noame zoekn, omdat er doar ol ’n Peter Janssens lid van d’n artistnbound was, en da mag nie in de Britse kunstweireld. 
## Studies
*Stedelik conservatorium Brugge
*Keuninklik Muziekconservatorium Gent. J’oalde doa ’n eeste prys ounder leidinge van Zegher Vandersteene, Malcolm King, Erika Pauwels en Paule Daloze.
* In Ingeland: Binst de zomerstages in Alden Biesen kwamt ’n in contact mè Noelle Barker. Zy overtuugdeg èm vor ’n studiebeuze an te vroagn vo de Guildhall School of Music and Drama in Londn. Ze gaft doa lesse en j’oalde doa ’n postgraduoat Vocal Studies. Ansluutnd kost ’n noa de Music Academy of the West Santa Barbara. Die Spartoanse ipleidinge van ‘t Angelsaksisch ounderwyssysteem  èt em g’olpn vo ’t loater woa te moakn in  d’arde musicalweireld.
Achter Santa Barbara ginkt ‘n doa vier joar mee met ’n reiznd operagezelschap.
## 't Begun van zyn carrière
In z’n eeste joarn zoungt ‘n surtout muziek van Johann Sebastian Bach, o.a. de Jesusrolle in de *Passionen* mè Patrick Peire, moar ook de rolln *Don Giovanni* en *Guglielmo* in *Cosi fan tutte* van Wolfgang Amadeus Mozart.

Loater ist ’n overgestapt noa de *musical* met de rolle van *Padre*  in *De Man van la Mancha* met ’t Keuninklik Ballet van Vloandern. Ook *Jesus Christ Superstar*, *Chess* en *Sacco & Vanzetti*. In *The Phantom of the Opera* zoungt 'n de dubbelrolle, zowel Phantom as Raoul. En ook in *Jekyll & Hyde*, zowel Jekyl as Hyde.

## Les Misérables
In 1998 kwamt er ’n nieuwe fase in z’n carrière. In de stadsschouwburg van Antwerpn speeldegt ie de rolle van  *Valjean* in de Nederlandstoalige versie van *Les Misérables*, van meie 1998 tout april 1999. Loater ook in ’t Frans en ton durfdegt ie ’n auditie doen in Londn, woa dat de musical ol tweeëntwintig joar speelt. Van oktober 2000 tout juli 2003 èt ’n doa *Valjean* gespeeld, acht voorstellingn per weke (de zundag twee). En j’ist er gelauwerd as langst spelendn  Valjean ooit.

Van 2006 tout juli 2008 speelt ’n de rolle van de slechtn, *Javert* van  Les Misérables in the Queens Theatre in Londn.
## Externe koppelinge
*Officiële website

*Fansite
Tolerantie

**Tolerantie** of **verdroagzoamheid** is de erkenninge dat er neffest eign ideeën, geweuntn en kenmerkn, d’r ook andere zyn van gelyke weirde. Tolerantie wil zeggen dat er gêen sancties zyn vo ofwyknde mêningn en gedroagingn, zolange dan ze niemand uutmoakn of discrimineern.

Tolerantie kan betrekkinge èn ip levensstyl, vryheid van mêninge, geloofszoakn, sexuele oriëntoatie, enz. 

De grenzn van tolerantie wordn bepoald deur belangn van nationale veiligheid, openboare gezoundheid, algemêen anveirde zedelikke standoardn en bescherminge van andere leedn van de moatschappye.

De noame tolerantie komt van 't Latyn *tolerare* wa da verdroagn wil zeggn.

## Bronne
Amnesty International
Karyotype

[thumb|<center>Karyotype van e [vint (XY)]]
‘t **Karyotype** van een organisme is 't gehêel van de gerangschikte chromosoomn, lik da ze binst een bepoald stadium van de celdêlienge te zien zyn ounder e microscoop: vb. 46XY wil zeggn 46 chromosoomn, woarounder een X- en een Y-chromosoom. Vo 't karyotype te kunn ipschryvn e je e karyogram nôdig. Deur ‘t karyogram te bestudeern, kunn chromosoomofwykiengn gevoundn wordn.  

## ‘t Moakn van e karyogram
De chromosoomn kunn ‘t best bestudeerd wordn binst e bepoald moment van de mitose, os de chromosoomn verdubbeld zyn en ip ’n bepoalde plekke an mekoar vastezittn (centromeer). Vo da te bereikn wordn mêestal witte bloedcelln gekwèekt en gestimuleerd vor under te dêeln. Deur chemische bewerkiengn wordn de celkernn g'isoleerd. De ofgebeelde chromosoomn wordn ton gerangschikt volgns grotte. De nummerienge van de chromosoompoarn lopt van grôot noa kleine.
Slag by Kassel

#Slag by Kassel van 1071, woar da Robrecht den Fries overwounn èt
#Slag by Kassel van 1328, woar dan de Vloamiengn ounder Klaas Zannekin verloorn èn van de Fransche
#Slag by Kassel van 1677, woar da Lodewyk XIV de Spanjoarn en d'Ollanders èt verslegen en azo Kassel (+ ...) definitief koste annexeern
1685

1682 - 1683 - 1684 - **1685** - 1686 - 1687 - 1688
't Joar **1685** is 't 85e joar in de 17e eeuwe volgenst de christelikke joartellienge.
## Geboorn
;moarte
*21 - Johann Sebastian Bach
;oktober
*1 - Karel VI van et HRR
1750

1747 - 1748 - 1749 - **1750** - 1751 - 1752 - 1753
't Joar **1750** is 't 50e joar in de 18e eeuwe volgenst de christelikke joartellienge.
## Gestorvn
;juli
* 28 - Johann Sebastian Bach
Provinciale (voetbol)

**Provinciale** is de benoamieng van de voetbolreeksn in België die binn de provinsje espeeld zyn. 

Die reeksn zyn de lêegste van de Belgsche competisje, want doaboovn e je de nationale reeksn. Idder provinsje et zyn reeksen. D’uutzounderieng is Woals-Brabant, Vlams-Brabant en Brussel die nunder reeksn dêeln. In idder van de provinsjes e je vier niveaus. Ier is d’uutzounderieng Luxemburg die moa drie niveaus et. 

## Êeste Provinciale
Êeste Provinciale telt moa êen reekse. De kampioen van die reekse kan op 't ende van de competiesje overgoan na Vierde Klasse. Oftwel rechtstreeks, oftwel achter d'eindrounde – dat angt of van de degradoasjes in d'ander reeksn.

In 't sezoen 2014-2015 zyn dit de ploegn die in Êeste Provinciale uutkomn in West-Vloandern:
*KSV De Ruiter
*SK Oostnieuwkerke
*Eendracht Wervik
* WS Adinkerke
* SC Wielsbeke
*FC Meulebeke
*KVC Wingene
*SVV Damme
*K Zwevegem Sport
*SV Rumbeke
*KVV Oostduinkerke
*FC Helkijn
*FC Wevelgem City
*KFC Langemark
*VV Westkapelle
*SK Vlamertinge
Maria (moedre van Jezus)

**Maria** is de moeder van Jezus van Nazareth. Volgens de Bybel is ze de dochter van Joachim en Anna. In de objectieve geschiedsschryvieng is 't er ni vele van neur bekend.

In de katholieke en d'orthodoxe weireld is ze êen van de belangrykste eiligen. Voun ander christnn is ze e twistpunt omda ze ni geloovn in de *onbevlekte ontvangenisse*. Dat komt d'rop nere da Maria in verwachting zoudt erocht zyn van Jezus zounder geslachtsgemêenschap t'en mi Jozef, neurn vent. 

## Verêrieng
Maria is ouk in West-Vloandern styf verêerd in de loop der êeuwn: 
* Peis moar an ol de noamn van steedn, dorpn en gehuchtjes woa da neur noame in vôornkomt, lik Mariakerke of Merlôpe
* Op de boane kom je ôok e masse kapelletjes teegn met eur beeld in.
* De menschn en eur ôok verêerd deur miroakels an eur toe te schryvn in legendes.
Marie De Clerck

thumb|Marie De Clerck
**Marie De Clerck** (Kortrik, 16 juni 1975) es een West-Vlamsche  voo de CD&V. Voo de momèn es ze skeepn in Wevelgem van commerce onder andere. 

## Carrière
Marie De Clerck ei rechtn gestudeerd. Tot voe kort wos ze  manager by Roularta 'n uutgeversbedryf in Roeseloare. Z'es voo den êeste kêe ipgekoomn voo de Europeeske verkiezingn van 2004. Z'oat biekans 100.000 vôorkeursstemmn, moar wos toch nie verkoozn. In de Gemêenteroadsverkiezingn 2006 eit ze in Wevelgem ipgekoomn, woar da ze ondertussn gan weunn wos. Z'es verkoozn gewist tot skeepn vanof de 8ste plekke ip de lyste.

## Varia
*Z'es de dochter van de bekende polletieker Stefaan De Clerck. 
*Z'es in 2007 getrouwd mè Vincent Vandendriessche en es moeder van nen zeune Jack en twêe dochters Lola en Billie. 
*Ze speelde basket by Kortrijk Sport CB.
Lisbourg

**Lisbourg**, ofte **Liegesboort** in wa odder Vlams, es e klêene gemeente in't Fransche departement Nauw van Kales in de regio Hauts-de-France. D'r weunn à peu près zesounderd mienschn. Lisbourg grenst an de gemêentn Beaumetz by Laren, Laren, Prédefin, Équirre, Crépy, Verchin en Hezeke.

D'r komm'n veel (surtout Vlamsche) toeristn kykn na Lisbourg mè da doar, up en ogte van 114,7 mèiters, de Leie ountspriengt. 
thumb|left|De Sint-Omoarskerke van Lisbourg

## Leiebronne
Lisbourg noemde in 844 *Liegesborth*. Dat es Oudnederlands vo "geborte van de Leie". De Leiebronne ligt up 150 mèter van de Sint-Omoarskerke.

De bronne es nen artesischn pit mè een debiet van zo'n 3 m³ per mineute. 't Woater komt uut krytloagn in 'n ounderground. 

De Duutsche èn in WO II geprobeerd van de diepte te meetn. Ze zyn meer of 200 mèters diepe gerocht, moa under meetinstrumentn giengn nie vodder dan da.

## Nieuwe bronne
In 1984 èt de bronne eur zo'n 15 mèter verleid en begoste ze omoge te speitn in 't middn van e stroate die doa toun nog liep.

Vo woaterprobleemn in 't geburgte te vermyen, èn de Fransche autoriteitn de nieuwe bronne verboundn mè d'oude bronne. Ol 't woater lopt nu weg langs 'n oorsprounkelikkn weug.

't Woater èt e melkachtig kleur. Da komt deur de vele kolk die in 't woater zit en da van de krytloagn komt. 't Woater es in olle gevol styf zuver.

## Ofbeeldiengn
Frank Vandenbroucke

* nen West-Vlamschn coureur, kykt by Frank Vandenbroucke (coureur)
* nen Vlamsche polletieker, kykt by Frank Vandenbroucke (polletieker)
Artesische brounne

thumb|Schemoatische vôorstellienge van een Artesische brounne
thumb|De brounne van de Leie
Een **Artesische brounne** es e sorte van brounne woaby dat 't groundwoater van styf diepe en direct met redelik grôot debiet noa boovn lopt.

## Etymologie
De noame komt van Artesië in Nôord-Vrankryk, woadat an vele van de brounn zyn.

## Principe
Der zyn ip zyn minst 2 groundloagn in 't spel: êne die nie goed woater ipsloat en vervoert (lik klyte) en êen die da wel doet (lik kryt of zand). Die latste zyn ôok wel e ki *aquifers* genoemd (letterlik *woaterdroagers*). In d'oogte lopt 't regenwoater de woaterdroagende loage binn: 't trekt geweune direct in den bodem. 

In Artesië, een styf grôte Krytplooiinge, die in 't westen deurelopt noa Koap Blankenesse en de krytrotsen van Dover (die zyn dezelste loage, in geologisch recente tydn es de Nôordzee doa ton deuregebrookn achter dat de zêespiegele begoste te stygn achter dat de Ystydn ip under ende woarn gekommn) en in 't ôostn ounder d'Ardenn kruupt, ligt 't kryt (uut 't Kryt) an d'ippervlakte. 't Woater lopt er azoa in: 't zyn doa nie veel beekn, en 't reliëf es doarom ôok redelik zochte (lik in Haspengouw, ...).
Mêer noa 't nôorden (an de nôordkant van de grote plooiinge) liggn der andere, joungere groundloagn an 't ippervlak die 't woater tegenoudn. 

A 't er ton e scheure of 't êen of 't ander in de loage is, komt da woater van styf diepe me ne vrêe grôotn druk noa boovn: een artesische brounne of nen artesischn put.

Styf verwant an een Artesische brounne is een Vauclusebrounne: die eit 't zelste principe moar is in karstgebiedn (kryt) lik in de Fransche Vaucluse. Doar kommn der ôok hêle rivieren ip ênigste vierkante meiters uut de ground (by ous zyn der ôok e poar in de kolkstêenstreke round Han-sur-Lesse, Hotton, Remouchamps, ...).

## Vôorbeeldn
* De brounne van de Leie in Lisbourg
:Aan de blauwige kleur van 't brounwoater (ipgeloste kolk) kun je goed zien dat 't woater uut e krytloage komt
La Scaña del Domingo

**La Scaña del Domingo** is e Fransche skagroep uut Seine-Saint-Denis.

## Biografie
Under groep is gesticht in 2000 en under name (e slicht vertoalde Chileense uutsprake) wil "*de koater de [[zundag]]nuchtend*" zegn.

In 't begun deedn ze ni anders of tourn. In 2003 en ze uutendelik under teruggetrokn in de studio vo *Un bruit absurde court dans le quartier* ip te pakn. Achter da dendeen kloar was in 2004 zyn ze weer begunn tourn, en in 2005 en ze beslist voen 't e bitje professioneler an te pakn en e manager en e tourmanager in te eurn.

2006 brocht twee veranderiengn: enerzyds kaamt ton under twêede album *Tordu de travers* uut, en anderzyds kaamt der e nieuwe bassist by. Ne was e slagsje ouder of de reste, mo da was gin problêem, integendêel: zen ervoarieng was mêer of welkom.

In 2007 zyn ze nog at tourn, mor ook nieuwe liedjes at schryvn voen under derde album da in 2008 moe uutkomn.

Siends da ze begost zyn en ze azo ol biekans 300 kis ipgetreden, voornoamelik in Franschtoalige landn of landsdeeln, lik Vrankryk, Wallonië en Zwitserland. In België en ze ounder andere al ipgetreedn ip Dour, Esperanzah en in Ciney. Z'en al getourd me bekende artiestn lik Manu Chao, New York Ska Jazz Ensemble, en nog vele meer. Buutn francofone regio's zyn ze ni echt bekend, verzekerst deuren da ze surtout in 't Frans ziengn.

## Groepsleedn

* Julien Monier - hoofdzanger, trombone
* Rémy Oiseau - gitoar, banjo
* Philippe Henner - basgitoar
* Julien Hecka - drums
* Elric Pouilly - trompet, zang
* Romain Gravier - saxofoon, zang

## Discografie

* 2001 - *Vielles briques*
* 2004 - *Un bruit absurde court dans le quartier*
* 2006 - *Tordu de travers*

Z'en ook an e poar compilatiealbums bygedroagn.
Isabella van Portugal (1397-1471)

**Isabella van Portugal**, (Evora, 21 februoari 1397 - Dijon, 17 december 1471) was de derde vrouwe van Filips den Goein, ertog van Bourgondië. Ze was d'enigste overlevende dochter, tusschen vuuf zeuns, van keunink Johan I van Portugal en Philippa van Lancaster.
## Eur leevn
Isabella is geboorn in Evora en brocht eur jeugd deure an ’t Portugees of in Lissabon. Eur ouders wildn eur ’n goeie en stringe ipvoedinge geevn en echtegen styf vele belang an gezoundeid en intelligentie. Ze wierd ounderweezn in wiskunde, weetnschappn, politiek en ze leerde Latyn, Frans, Ingels en Italioans. In 1415, an eur achttien joar ad eur kozyn, Hendrik V van Ingeland, geirn met eur getrouwd vo de bandn tusschn Ingeland en Portugal te verstevigen teegn Frankryk, moa d’ounderandelingn zyn ip niks uutgedroaid. ’t Deurde nog dertien joar eer da ze nog e ki gevroagd gewist is vo te trouwn en wel mè Filips den Goein. Vor èm was ’t zyn derde vrouwe en ze was ton ol eenendertig joar oud. Ze trouwdn d’n zevenstn januoari 1430 in Sluus. Vo dien geleegneid è Filips de Orde van et Gulden Vlies ipgericht.
Z’èn drie zeuns g’èd moa de twi oudste zyn vroeg gestorvn. De joungstn was Karel den Stoutn, die d’n tienstn november 1433 in Dijon geboorn is.
Isabella was styf intelligent en ad ’n grootn politiekn invloed ip eur zeune Karel moa ze vertegenwoordigde ook dikwils eur vint. Ze was geirn omgeevn deur kunstenoars en dichters en liet eur schilderen deur Rogier van der Weyden.
In 1457 gink z’in ’n franciscanesseklooster en vo die geleegneid liet ze ’n triptiek schildern deur Petrus Christus woavan dat ’t linkerluuk te zien is in ‘t Groeningemuseum in Brugge.

D’n zeventienstn december 1471 is ze gestorvn in Dijon.
21 februoari

**21 februoari** is den 52stn dag van 't joar in de Gregorioansche kalender. 't Volgn nog 313 doagn (314 doagn in e schrikkeljoar) toet 't ende van 't joar.

## Geboorn
* 1397 - Isabella van Portugal
* 1857 - Jules de Trooz, Belgische polletieker
* 1989 - Corbin Bleu, Amerikoansche zanger, danser en acteur

## Gestorvn
* 1030 - Ogiva van Luxemburg
* 1513 - Paus Julius II
1397

1394 - 1395 - 1396 - **1397** - 1398 - 1399 - 1400
't Joar **1397** is 't 97e joar in de 14e eeuwe volgenst de christelikke joartellienge.
## Geboorn
;februoari
*21 - Isabella van Portugal
;ogustus
*16 - Albrecht II van 't Heilig Rooms Ryk
## Gestorvn
1471

1468 - 1469 - 1470 - **1471** - 1472 - 1473 - 1474
thumb|Slag by Barnet in Iengeland, 14 april 1471
## Gebeurtenissn
*De keunienk van Iengeland, Edward IV, schonbroere van Karel de Stoutn bluuft toet in april 1471 in Brugge, achter dat ie in oktober 1470 ofgezet is en gevlucht noa de Nederlandn. Je verbluuft in 't Gruuthusehof van Lodewyk van Gruuthuse.
*In april herovert Edward zyn trône mè d' hulpe van Karel de Stoutn
## Geboorn
;februoari
*15 - Piero di Lorenzo de' Medici
;meie
*21 - Albrecht Dürer, Duutsche kunstschilder en graveur
## Gestorvn
;december
*17 - Isabella van Portugal
Verenigd Keuninkryk der Nederlandn

’t **Verenigd Keuninkryk der Nederlandn** is de term vo de periode van 1815 tot 1830, os Olland (de Republiek der Zeven Verenigde Nederlanden) en de Zudelikke Nederlandn één stoat vormdn onder keunink Willem I.
De Zudelikke Nederlandn woarn van 1795 onder Frans bewind, moar achter de val van Napoleon by Waterloo èn de g’allieerdn in 1815, binst ’t Congres van Wenen, beslist da Frankryk ‘t gebied most ofstoan. Willem I wierd gesteund deur Grôot-Brittannië, dat an de noordgrenze van Frankryk ’n sterke bufferstoat wilde.

## Willem I
[thumb|left|Keunienk [Willem I van de Nederlandn|Willem I van 't Verenigd Keuninkryk der Nederlandn.]]
Ip economisch vlak stimuleerde Willem I de handel, de scheepvoart en d’ industrie. Je liet kanoaln groavn, o.a. Gent-Terneuzn en Brussel-Charleroi en je zorgde d’r voorn da d’oavn van Antwerpn oopn bloeide. Je droungt de verfransinge in de Vlamsche provincies were mè z’n toalpolitiek en dee vele vo ’t nederlandstoalig onderwys. Je wilde in heel ’t nederlandstoalig deel van ’t keuninkryk ’t Nederlands as overeidstoale invoern, moa da leidde tot verzet by ’t Woalse volksdeel en by de verfranste elite van de Vlamsche gewestn. Ook kwam ’t katholieke Zuudn in ipstand teegn ’t protestantse Noordn. Willem probeerde de kerkelikke macht te minderen, moar uuteindelik ist er ’n Belgische revolutie van gekommn en schidde België van Olland. In 1830 wierd ‘t ’n apart keuninkryk .
Republiek der Zeevn Verenigde Provinciën

De **Republiek der Zeevn Verenigde Provinciën** is de noame vo ’t gebied dat em achter de Tachtigjoarign Oorlog (1568-1648) splitste van de Zudelikke Nederlandn en emzelvn ounofankelik verkloarde van Spanje, ton ’t machtigste ryk van Europa.

## Ountstoan
In 1555, achter de troonsofstand van Karel V, keizer van ’t Illig Rôoms Ryk en keunink van Spanje, kwoamn de Lêge Landn in andn van z’n zeune Filips II van Spanje. Filips wilde de calvinistische Noordelikke Nederlandn bekeern tout ’t Rooms-Katholicisme, mor in 1568 begostn z’under teegn em te verzettn. Da was 't begun van de Tachtigjoarign Oorlog, die deurde tout 1648 mè de Vrede van Münster. 

De Republiek der Verenigde Provinciën bestound uut Olland, Zêeland, Groningn, Utrecht, Friesland, Gelderland en Overyssel. In 1588 èn de Stoatn-Generoal van die provinsjn gedecideerd vo 't land zelve te goan besteurn. De Republiek wos geboorn. Officieel wierd ze internationoal erkend mè de Vrede van Münster. De Republiek ontwikkeldeg’ em tout ’n weireldmacht ip gebied van commerce, weetnschap, kunst en militaire macht, vorol ip maritiem gebied. En in de 17e eeuwe beleefdn ze ‘n Goudn Eeuwe.

## Ende
De Republiek bleef bestoan tout 1795 mè d’n inval van de Fransche troepn.

## Benoamiengn
Andere benoamiengn woarn:
* de Republiek
* Republiek der Verenigde Provinciën
* Republiek der Verenigde Nederlandn
* Republiek der Zeevn Provinciën
* Republiek der Zeevn Verenigde Provinciën
* Republiek der Zeevn Verenigde Nederlandn
* Verenigde Provinciën
* Verenigde Nederlandn
* Noordelikke Nederlandn

thumb|left|<center>Koarte van de Republiek der Verenigde Provinciën
Aleksander Lichodzijewski

**Aleksander Lichodzijewski** (Slupsk (Pooln), 22 oktober 1984) is e Poolsche basketspeler die ipgegroeid is in West-Vloandern. Je speelt ip de viere (Power Forward). 

Zyn moeder wos e Poolsche volleybolspeelster die by Kortryk kwam speeln os Aleksander drie joar oud was. Azo ist ie mè zyn ouders noa België veruusd. Je groeide ip in Kortryk en deur zyn grôte gestalte kwamt ie by basket terechte. Je begost by Kortrijk Sport CB en gienk ton noa de jeugdschole (Ajax team) van Ostende. Je speeldege e poar joar by Power Wevelgem en gienk ton noar Antwerpn mè Lucien Van Kersschaever die coach wos by Antwerp Giants 2. Achter drie joar in Pooln speelt ie were in België by Excelsior Brussels in 1e nationale.
## Carrière
*Kortrijk Sport CB
*Gent Dragons
*Ajax Team Ostende
*2003-2004: BT Power Wevelgem (D1)
*2004-2005: BT Power Wevelgem (D2)
*2005-2006: BT Liefmans Power Wevelgem (D2)
*2006-2007: Sanex Antwerp Giants (D1 & D3)
*2007-2008: Antwerp Diamond Giants: (D1)
*2008-2009: Antwerp Diamond Giants: (D1)
*2009-2010: Antwerp Diamond Giants: (D1) (toet februoari 2010)
*2010-2011:  Sportino Inowrocław
*2011-2012:  PBG Basket Poznań 
*2012-2013:  Polpharma Starogard Gdański
*2013-2017:  Excelsior Brussels (D1)
## Prestoasjes
*2006: Winnoare Beker van Vloandern
*2007: Winnoare Beker van België
*2007: Winnoare Belgian Super Cup

## Externe koppelienge
*EuroBasket Profile
870

867 - 868 - 869 - **870** - 871 - 872 - 873
't Joar **870** is 't 70e joar in de 9e eeuwe volgenst de christelikke joartellienge.
## Gebeurtenissn
*By 't Verdrag van Meerssen wordt Middn-Francië ipgedêeld in Ôost- en West-Francië.
## Geboorn
## Gestorvn
*Judith, êeste Gravinne van Vloandern
Broksele

**Broksele** (Frans: *Broxeele*) es e gemêente in Vrankryk in't Noorderdepartement. 't Ligt in Frans-Vloandern in de Franschn Westoek, mêer bepoald in't Outland. 't Grenst an de gemêentn Bollezele, Rubroek, Buusscheure, Lederzele en Volkerinkove.

Broksele ligt langsn den Yzer, dichte by eur twêe brounn'n (êen ligt in Buusscheure, d'and're in Lederzele). 

De noame komt van *Broecsele*, wa da "huus in't moeras" wilt zeggn. Ôok de noame Brussel komt doavan. Broksele es doarom verzusterd mè Brussel en z'en in 1979 e replica van Manneke Pis gekreegn van under zustergemêente, die nu juuste vôorn 't staduus stoat. In Broksele stoat ôok de Sent-Quentinkerke.


BrokseleRaadhuis.jpg|'t Staduus van Broksele
BrokseleMannekenPis2.jpg|Manneke Pis van Broksele
BrokseleKerk.jpg|De Sent-Quentinkerke
Gustaaf Flamen

**Gustaaf Flamen** (Brussel, 24 meie 1837 - Brugge, 1920) was één van de paster-leroars die tegoare mè Hugo Verriest e grootn invloed g’ed et ip Albrecht Rodenbach. Je schreef ook bydroagn in *Rond den Heerd* en andere tydschriftn.

Je wierd in 1862 professor in ’t college van Kortryk en in 1867 in ‘t Klêen Seminoarie van Roeseloare. Je wekte, tegoare mè zyn collega Hugo Verriest, by zyn leerlingn de belangstellinge ip vo de moedertoale deur under dichters lik Guido Gezelle te leern apprecieern. Hugo Verriest brocht tegoare mè Gustaaf Flamen ’t bundeltje *Dertig Vlaamse liederen* uut. Ounder under invloed en van nog een poar leroars wierd in ’t Klêen Seminoarie ’t romantisch Vlams bewustzyn gestimuleerd, die anleidinge gaf tot spanningn mè ’t gezag en de Groote Stooringe.

Vanof 1873 was Gustaaf Flamen ook ounderpaster in Ruuslee.
16 juni

**16 juni** is den 167stn dag van 't joar (168stn dag in e schrikkeljoar) in de gregorioansche kalender. 't Volgn nog 198 doagn tout 't ende van 't joar.
## Geboorn
* 1677 - François-Cornil Bart
* 1975 - Marie De Clerck

## Gestorvn
* 1948 - Richard Depoorter, West-Vlamsche coureur
* 2008 - Tom Compernolle
Ôostnryksche Nederlandn

**De Ôostnryksche Nederlandn** is de benoaminge vo de Zudelikke Nederlandn tusschen 1713 en 1795, die achter de Spoansche Successieoorlog besteurd wierdn deur de Oostnryksche Habsburgers.

## 't Gebied
thumb|left|250px|<center>Koarte van de Oostnryksche Nederlandn (1786)
Artesië, Brabant, Limburg, Doornik, Gelre, Henegouwn, Luxemburg, Mecheln, Noamn, Vloandern en Rysels-Vloandern.

D'n elfstn april 1713, achter de Spoansche Successieoorlog wierd by de Vrede van Utrecht, ’t gebied deur Spanje an Oostnryk overgedroagn. De Habsburgers zelve an winnig interesse vo de regio, mo ’t was ip andringn van d’Ollanders (Republiek der Verenigde Provinciën) en Grôot-Brittannië, boundgenootn van Oostnryk, die ’t als bufferstoat teegn Frankryk wildn.
thumb|250px|left|De keizerlikke vlagge van de Oostnryksche Nederlandn
Zeemarminne

thumb|<center>Marminne deur John William Waterhouse, 1905
Een **zeemarminne** of **zeemarmiete** (uutsproake marmite) is een weezn dat in de loop van de geschiedenisse in de fantasie van de mens is onstoan. Z’ èt ’t boovnlyf van e vrouwe moar in plekke van beenn è ze e vissesteirt.

Vertelsels over zeemarminn goan styf verre in den tyd. Ze kommn vele voorn in sprooksjes,  legendes en in de klassieke mythologie. Doarin wordt er verteld dat antrekkelike weezns alf vrouwe, alf vis met under verleidelike, melodieuze stemme scheepn noa rotsn lokkn vo ze te doen zinkn. In vele legendes zorgn ze vo storm ip zee woadeure da zeemann verdrinkn. Ze kunn ook ziektes geneezn, de toekomst voorspelln en vintn beheksn. Zeemarminn kunn ook verliefd wordn ip e mens moa die affaires loopn over ’t algemeen nie goed of. 

Die vertelsels wierdn in de middeleeuwn deur de kerke gebruukt vo menschn te  woarschuwn vo ‘t kwoad van de verleidinge. In dien tyd zag je ton ook vele ofbeeldingn van zeemarminn in kerkn, kloosters en kathedroaln. De middeleeuwsche fantasie van marminn met e vissesteirt komt van de vertelsels van zeemann, die peisdn da ze die weezns echt gezien addn. Christoffel Columbus beweirde dat ‘n zeemarminn gezien aad ip zyn reize noar Amerika. Je beschryft ze in zyn dagboek.

Een gekend modern sprooksje is "De Kleine Zeemeermin" van Hans Christian Andersen. 
thumb|left|<center>De visscher en de marminne, deur Frederic Leighton, c. 1856–1858
Paraplusause

**Paraplusause** is e sôorte sause die surtout grêed edoan is voen by gebroan vlêes t'eetn. 't Is e sause die emakt is me beuter, bloeme, azyl en zop va suukerbôonn.  

## Aar gebruuk
*Paraplusowse* is ouk e West-Vlamse sketch ip 't internet, mêer bepoald ip YouTube. 't Is gemakt deur twè Brugse studentn. Et got vooral over et leevn van de Bruggelienk. 

## Externe koppelienge
*Paraplusowse-sketch
1519

1516 - 1517 - 1518 - **1519** - 1520 - 1521 - 1522
't Joar **1519** is 't 19e joar in de 16e eeuwe volgenst de christelikke joartellienge.
## Gebeurtenissn
*28 juni - Karel, zeune van Filips de Schôonn van Bourgondië en Zotte Johanna van Spanje, volgt zyn grotvoader Maximiliaan I ip en wordt Karel V. Je wordt gekrôond in 1530.
*7 november - Den universiteit van Leuvn verôordêelt de stelliengn van Luther. Toch wordt zyn lêer al geprikt deur prior Praepositius van de augustynen in Antwerpn.
## Geboorn
*Remi Drieux, bisschop van Lêeuwardn en Brugge
;april
*13 - Catharina de' Medici, keuniginne van Frankryk
;juni
* 11 - Cosimo I de' Medici, hertog van Firenze, grôothertog van Toscane
## Gestorvn
;januoari
* 12 - Maximiliaan I, hertog van Bourgondië, keizer van 't Heilig Rôoms Ryk.
;meie
* 2 - Leonardo da Vinci, Italioansche kunstschilder, beeldhouwer en architect
* 4 - Lorenzo II de' Medici, heerser over Firenze
Yser Houck

**Yser Houck** is e verenigienge in Frans-Vloandern die werkt round verschillige aspectn van 't erfgoed in de Fransche Westhoek: nateure, geschiedenisse, monumentn en volksgebruukn. Yser Houck is actief in tien dorpn: Volkerinkhove, Broksele, Millam, Wulverdinge, Lederzele, Rubroek, Bollezele, Nieuwerleet, Merkegem en Nôordpene. Ze geevn ook 'n driemoandeliks tydschrift uut en z'hen e touristischn dienst in Rubroek en Volkerinkhove.
## Ountstoan
In 1989 gingn der zes beweuners van Volkerinkhove round de toafel zittn vor e verenigienge  ip te richtn met de bedoelienge van 't nateurlik en geschiedkundig erfgoed van nunder streke te beschermn. Ze noemdegen de verênigienge "Yser Houck" noar e plekke ip de grenze van Bollezele, Rubroek en Volkerinkhove an den Yzer.
## Bedoelienge
Ounderzoek doen noa:
*de lokoale geschiedenisse, gebeurtenissn, menschn die ofkomstig zyn van de dorpn of die der geleefd hèn
*de geweuntes, tradities, de maniere van leevn
*de monumentn en gebouwn 
*de landschappn
## Externe koppelienge
*Yser Houck, verenigienge vo Frans-Vlams erfgoed
1558

1555 - 1556 - 1557 - **1558** - 1559 - 1560 - 1561
't Joar **1558** is 't 58e joar in de 16e eeuwe volgenst de christelikke joartellienge.
## Gestorvn
;september
*21 - Karel V
;oktober
*18 - Maria van Ongareye (1505-1558)
1500

1497 - 1498 - 1499 - **1500** - 1501 - 1502 - 1503
't Joar **1500** is 't 100e joar in de 15e eeuwe volgenst de christelikke joartellienge.
## Geboorn
;februoari
* 24 - Karel V
;november
* 3 - Benvenuto Cellini
Edward Vermeulen

thumb|Edward Vermeulen in 1913
**Edward Vermeulen**, pseudoniem **Warden Oom**, (Beseloare,  19 april 1861 – Ooglee, 6 juli 1934) was een West-Vlamsche schryver van volksromangs.
## Leevn en werk
Os Edward Vermeulen drie joar oud was veruusdn z’n ouders van Beseloare noar Ooglee. Tout an z’n veertien joar gingt ’n noa ‘t Klêen Seminoarie in Roeseloare woa dat’n lesse kreeg van Hugo Verriest. Je was boerezeune en je werktege tout an zyn achtendertig joar ip de boerderie van z’n ouders.

In 1899 wierd ’n gemeenteountvanger in Ooglee.

Ip viftigjoarige leeftyd gaft ’n ounder de pseudoniem “Warden Oom”  z’n eerste romang uut (*Herwording*). Loater volgdn d’r nog vele andere volksromangs over ’t leevn ip den buutn in West-Vloandern, gekleurd deur z’n eign streektoale. Z’n beste werk, *De Blieckaerts* (1926) wierd loater vo toneel bewerkt.

Vermeulen was ook één van de uutgevers van ’t Manneke uut de Mane, de Vlamsche volksalmanak. 
## Bibliografie
* Herwording (1911) 
* Trimards (1912) 
* Caïns zonde (1913) 
* De dieperik (1913) 
* De zwarte pokken (1919) 
* De pauwenschreeuw (1921) 
* Grepen uit het dierenleven I (1921) 
* Piot (1923) 
* Grepen uit aardig menschenleven (1923) 
* Grepen uit het dierenleven II (1923) 
* Pee Vlaminck (1925) 
* De Blieckaerts (1926) 
* Mietje Mandemakers (1926) 
* Stadhuisratten (1927) 
* De vracht (1928) 
* De zotte van 't Abeelenhof (1928) 
* Het betooverd hof (1929) 
* Verstervend ras (1930) 
* Boerenleven (1931) 
*De reis door het leven (1931) 
* Oorlogstijd (1932) 
* Tegen sterren en wind (1932) 
* Aardige rent (1933)
* Dagboek van een banneling
19 april

**19 april** is den 109stn dag van 't joar (110stn dag in e schrikkeljoar) in de gregorioansche kalender. 't Volgn nog 256 doagn tout 't ende van 't joar.
## Geboorn
* 1793 - Ferdinand I van Ôostnryk 
* 1805 - Edmond de Coussemaker
* 1861 - Edward Vermeulen
* 1993 - Hanne Mestdagh

## Gestorvn
* 1882 - Charles Darwin
1861

1858 - 1859 - 1860 - **1861** - 1862 - 1863 - 1864
't Joar **1861** is 't 61e joar in de 19e eeuwe volgenst de christelikke joartellienge.
## Geboorn
;februoari
*12 - Lou Andreas-Salomé, Russiesch-Duutsche schryfstre en psychoanalyste
;april
*15 - William Redmond, Iersche politieker, gesneuveld by De Twêede slag om Mêesn.
*19 - Edward Vermeulen, West-Vlamsche schryver van volksromangs.
## Gestorvn
;meie
*16 - Fredrikke Egeberg (45), Noorsche componist
Johan De Stoop

**Johan De Stoop** (Brugge, 7 februoari 1824 – Roeseloare, 30 oktober 1898) was een West-Vlamsche componist, dirigent, pianist, organist en muziekleroare.
## Leevn en werk
Johan De Stoop kwam uut ’n muzikoale familie. Je kreeg z’n eerste muzieklessn van z’n voader Frans De Stoop en loater van de Brugsche componist Jules Busschop.

In 1848 wierd ‘n organist in de Brugsche Sint-Gilliskerke 
en van 1856 tout 1885 wast ‘n muziekleroare in ‘t Klêen Seminoarie in Roeseloare woa dat ’n bevriend was me Guido Gezelle. Je zettege  verschillige tekstn van Gezelle ip muziek, lik *’t Ruischen van het ranke riet*. 

In 1862 wierd De Stoop dirigent van ’t orkest *Société de Sainte-Cécile*, woavoorn dat ’n vele werkn schreef, lik de cantate *Le concile* in 1871. 

Ounder invloed van de Groote Stooringe van Albrecht Rodenbach componeerdeget y  in 1875 ounder andere *Het lied der Vlaamsche zonen* en *Klokke Roeland*. Vor em was zang styf belangryk in ’t muziekounderwys.

Loater ield ’n em meer bezig me liturgische muziek.
21 september

**21 september** is den 264stn dag van 't joar (265stn dag in e schrikkeljoar) in de gregorioansche kalender. 't Volgn nog 101 doagn toet 't ende van 't joar.
## Geboorn
* 1415 - Frederik III, keizer van 't Hillig Rôoms Ryk
* 1795 - Pieter Jan Renier, West-Vlamsche schryver en dichter
* 1906 - Aristoteles Onassis, Grieksche reder
* 1931 - Larry Hagman, Amerikoanschn acteur
* 1934 - Leonard Cohen, Canadeeschn dichter en zanger
* 1937 - Gilbert Desmit, West-Vlamsche zwemmer
* 1952 - Marc Verwilghen, Vlamsche pollitieker
* 1965 - Günther Neefs, Vlamsche zanger
* 1966 - Michael Pas, Vlamschn acteur
## Gestorvn
* 1558 - Karel V (58), keizer van 't Hillig Rôoms Ryk
* 1662 - Adriaen van Stalbemt (82), Vlamsche barokschilder en graveur van in den tyd van de Zuudelike Nederlandn
* 1860 - Arthur Schopenhauer (72), Duutsche filosoof
7 februoari

**7 februoari** is den 38stn dag van 't joar in de gregorioansche kalender. 't Volgn nog 327 doagn (328 doagn in e schrikkeljoar) toet 't ende van 't joar.
## Geboorn
* 1812 - Charles Dickens, Iengelsche schryver
* 1824 - Johan De Stoop, West-Vlamsche componist en muzikant
* 1978 - Theo Francken, Vlamsche polletieker

## Gestorvn
* 1003 - Rozala-Suzanna van Ivrea, gravinne van Vloandern
1824

1821 - 1822 - 1823 - **1824** - 1825 - 1826 - 1827
't Joar **1824** is 't 24e joar in de 19e eeuwe volgenst de christelikke joartellienge.
## Geboorn
;februoari
* 7 - Johan De Stoop, West-Vlamsche compositeur
;moarte
* 2 - Bedřich Smetana, Tsjechische compositeur
## Gestorvn
;april
* 19 - Lord Byron (36), Yngelschn dichter
Jules Destrooper

* e merk van koeksjes, zie: Jules Destrooper (merk)
* de bakker Jules Destrooper (bakker), de stichter van 't boovngenoemde merk
Bollezele

**Bollezele** (Frans: *Bollezeele*) is e gemêente in Vrankryk in 't Noorderdepartement. 't Ligt in Frans-Vloandern in de Fransche Westhoek, ip 't schêen van 't Houtland en 't Blootland. Bollezele grenst an de gemêentn Eringem, Zegerskapelle, Arnyke, Rubroek, Broksele, Volkerinkove en Merkegem. Tweis deur Bollezele stroomt den Yzer, die hier nog mor e smalle beke is, van 't westn noar 't ôostn. In de gemêente lign ook nog 't gehucht Erkelsbrugge en de wyk *Les Cinq Rues*.

## Geschiedenisse
D'êeste schriftelyke vermeldienge was *Bolingesela* in 1101. Binst 't ancien régime (vo de Fransche Revoluusje) woarn d'r verschilligte heerlykeedn ip 't groundgebied van Bollezele. In dien tyd makte Bollezele dêel uut van de kasselrye van Kassel, en ounderdêel van 't Groafschap Vloandern. De kasselrye was verdêeld in vierschoarn die recht sproakn. De gemêentn Bollezele en Zegerskapelle vormdn e vierschoare.

Vele Vlamsche noamn herinnern an dien tyd, lik *Pantgat, Hofland, Penhof, Roodkoornhuys, Erkelsbrugge, Zwynland, Noordbunder, Vrouweveld, Smeekaert, Hoogenhill, Kapveld, Paddeveld, Peenhof, Korenhuys, Leurdam, Roos Houck, Brunshouck*.

Ook de stroatnoamn woarn vroeger in 't Vlams lik de *Metserstraete* (nu verkêerd vertoald in 't Frans *rue de Metz*), *Torrestraete, Ryckestraete, Drayestraete, Kerckstraete, Processiestraete, Vyfwegstraete, Klockeweg, Naegelstraete, Peenhofstraete, Kornhuysstraete, Cappellestraete*.

In de viftienste êeuwe weundn d'r al 650 menschn in Bollezele.

## Beziensweirdigheedn
* De Sint-Wandrillekerke die ôorsprounkelyk uut de twoalfste êeuwe dateert. De noame Bollezele is surtout verboundn met Onze-Lieve-Vrouwe-Bezoekienge an wien dat er verschillige miroakels zoun zyn toegeschreevn, d'n êestn dervan is vernoemd in 1429.
* 't Stadhuus in Vlamsche neogotische styl uut 1933
* De Koatsboanplekke (*Place du jeu de Paume*), e spel die vroeger styf vele gespeeld wierd in de streke
* 't Rustôord gesticht in 1864

thumb|left|250px|De Sint-Wandrillekerke
Sluus

*Sluus (stad): stad in de gemêente Sluus
*Sluus (gemêente): gemêente in de Ollandsche provincie Zêeland
Lyste van bynoamn

Dit is een overzicht van bynoamn.

## Inweuners van West-Vlamsche gemêentn
* Blanknberge - *Geirnoars*
* Brugge - *Brugsche zottn*
* Damme - *Zupers*
* Deisel - *Pompeschyters*
* Den Hoane - *Dennelopers*
* Dentergem - *Papeters*
* Diksmude - *Beutereters*
* Gilwe - *Goapers*
* Heist - *Keuns*
* Kemmel - *Goapers* (omda ze na 't schynt in de Middelêeuwn grôte ogen opzettnde toen da ze in Yper arriveernde en Loaknalln en 't belfort zaagn)
* Knokke - *Duneslapers*, *Dunezêkers* of *Wulloks*
* Kortryk - *Leiepissers* of *Dikkenekkn* (ol goan ze 't zelve nie gauwe toegeevn, toch kent heel West-Vloandern die bynoame vo de Kortrykzoann)
* Krombeke - *Êkekappers*
* Kuurne - *[[Ezel]]s* (de menschen van Kuurne zornde overtyd vo versche groensels vo Kortryk, die ze me nundern ezel na 't steej voernde)  
* Mêesn - *Dikkopn* (verwyst na de bezoundere vorme van de kerktôorn), *Kapoeneters* (e bynoame die ni mi gebruukt is. Ze verwyst na de vôorliefde vo *kapoenn* (gesneedn oantjes) 
* Oarelbeke - *Rattn*
* Ôostvletern - *Smoutlekkers*
* Ostende - *Ploatn*
* Poperienge - *[[Keikop]]pn* (verwyst na nunder koppigied)
* Roeseloare - *Sulferdoppers* of *Vechters*
* Veurne - *Sloapers* (in 13sn êeuw viel de loaknindustrie stille. Veurne kwam e dôo gemêente, d'r wundn ollêne nog renteniers)
* Vloamertienge - *Pottnbrekers* (ol kweiste zoekn, duste der wel ekir e potje breekn)
* Vormezele - *Papeters*
* Yper - *Kiendjes*, *Kattn* of *Katjes*
* Yzegem - *Pekkers* (verwyst na 't pekkn (in de pek droain) van de noaidroad van de schoen)

## Bekende West-Vloamingn
* Frederik Deburghgraeve: Fredje, Fred Raket
* Marc Degryse: De Kleine
* Jean-Luc Dehaene: Lôodgieter
* Marcel Kint: Zwortn Oarnd
* Raoul Lambert: Lotte
* Yves Leterme: Boekouder, Monsieur 800.000 voix
* Freddy Maertens: Lippe
* Sylvère Maes: Lepe Peer
* Xavier Malisse: The X-man
* Nico Mattan: Monsieur P., Cuore Matto, Keun
* Johan Museeuw: de Lêeuw van Vloandern
* Steve Ramon: Da bomb
* Lutgart Simoens: de Engel van Vlaanderen
* Lorenzo Staelens: Lorre
* Achille Van Acker: Asiel Sarbon
* Cyriel Van Hauwaert: de Lêeuw van Vloandern
* Vincent Van Quickenborne: Quickie, Q
* Dirk Wallijn: Sledgehammer
Women's National Basketball Association

thumb|<center>WNBA: Seattle Storm teegn Los Angeles Sparks
thumb|<center>Western en Eastern Conference
thumb|<center>WNBA-speelster Betty Lennox
De **Women’s National Basketball Association** of kortweg **WNBA** is e professionele basketcompetitie vo vrouwn in de USA. De WNBA is in 1996 ipgericht als teegnanger van den NBA. In de WNBA speeln de beste basketspeelsters ter weireld. In België is Ann Wauters de gekendste WNBA-speelster.
## Competitie
De teams zyn, juste lik in den NBA, verdêeld in de *Eastern Conference* en de *Western Conference.* D’r zyn zeevn ploegn per Conference. 

In de reguliere competitie die begunt in meie speelt ieder team 34 matchn.

Achter de reguliere competitie in 't begun van september speeln de vier beste teams van elke Conference teegn mekoar in de play-offs en loater in de moand volgn de WNBA-finals. 
## Ploegn Eastern Conference
* Atlanta 
* Chicago Sky
* Connecticut Sun
* Detroit Shock
* Indiana Fever
* New York Liberty
* Washington Mystics
## Ploegn Western Conference
* Houston Comets
* Los Angeles Sparks 
* Minnesota Lynx
* Phoenix Mercury
* Sacramento Monarchs 
* San Antonio Silver Stars
* Seattle Storm
## Speelsters in de WNBA
* Ann Wauters
## Externe koppelienge
* Website WNBA
Isabella van Portugal

*Isabella van Portugal (1397-1471), vrouwe van Filips den Goein
*Isabella van Portugal (1428-1496), vrouwe van Johan II van Kastilië, under dochter is Isabella I van Kastilië  
*Isabella van Portugal (1470-1498), oudste dochter van Isabella I van Kastilië, vrouwe van Emanuel I van Portugal
*Isabella van Portugal (1503-1539), dochter van Emanuel I van Portugal en Maria van Aragón, vrouwe van Karel V
National Basketball Association

thumb|<center>NBA-match: Boston Celtics teegn Miami Heat
thumb|<center>Milwaukee Bucks teegn Seattle SuperSonics
De **National Basketball Association** of kortweg **NBA** is e professionele basketcompetitie in de USA vo vintn. ’t Is één van de vier grote sportliga’s in Noord-Amerika: NBA, NHL, NFL en MLB. D’r zyn 30 ploegn, 29 in de USA en één in Canada. In den NBA speeln de beste spelers ter weireld. De liga is gesticht in New York City, ip 6 juni 1946: de *Basketball Association of America*. De Women's National Basketball Association of WNBA is den NBA vo vrouwn.
## Competitie
De competitie bestoat uut 30 teams die verdêeld zyn in een "Western Conference" en een "Eastern Conference". Elke Conference is ounderverdêeld in drie Divisions van elk vuuf teams: De Atlantic, Central en Southeast Division in de Eastern Conference en de Northwest, Pacific en Southwest Division in de Western Conference. 

In de reguliere competitie, die den êerste weke van november begunt, speelt ieder team 82 matchn.

Achter de reguliere competitie speeln de acht beste teams van elke Conference teegn mekoar in de play-offs in april.

De twêe teams die achter drie roundn overbluuvn, één uut elke Conference, speeln ton in juni de NBA Finals. 

De winnoare van de NBA Finals wordt deur d’Amerikoann "World Champion" genoemd. D'r zyn, in tegenstellieng tout de competisje in Belgie, gin zakkers.
## Ploegn Eastern Conference
thumb|<center>Western en Eastern Conference
thumb|<center>Michael Jordan. Chicago Bulls
### Atlantic Division
* Boston Celtics
* Brooklyn Nets
* New York Knicks
* Philadelphia 76ers
* Toronto Raptors

### Central Division
* Chicago Bulls 
* Cleveland Cavaliers
* Detroit Pistons
* Indiana Pacers
* Milwaukee Bucks

### Southeast Division
* Atlanta Hawks
* Charlotte Hornets
* Miami Heat
* Orlando Magic
* Washington Wizards

## Ploegn Western Conference
### Southwest Division
[thumb|[Shaquille O'Neal (32) beist ne game tussen de New Orleans Hornets en de Phoenix Suns]]
* Dallas Mavericks
* Houston Rockets
* Memphis Grizzlies
* New Orleans Pelicans
* San Antonio Spurs

### Northwest Division
* Denver Nuggets
* Minnesota Timberwolves
* Portland Trail Blazers
* Oklahoma City Thunder
* Utah Jazz
### Pacific Division
* Golden State Warriors
* Los Angeles Clippers
* Los Angeles Lakers
* Phoenix Suns
* Sacramento Kings
## Spelers in den NBA
* Tony Parker
* Didier Ilunga-Mbenga 
* Dirk Nowitzki
* Michael Jordan
* Magic Johnson
* Shaquille O'Neal
* Kareem Abdul-Jabbar
* Larry Bird
* Karl Malone
* Yao Ming

## Externe koppelienge
website NBA
Isabella van Portugal (1428-1496)

**Isabella van Portugal** (1428-1496), was e dochter van hertog Jan van Portugal en Isabella van Bragança, en e klêendochter van keunienk Johan I van Portugal en Philippa van Lancaster. 

De zuster van heur voader, ook Isabella van Portugal, was de vrouwe van Filips de Goein, den hertog van Bourgondië.

Isabella was de twidde vrouwe van Johan II van Kastilië, die mè zyn êeste vrouwe vier jounges haad, mo der blêef mor één van in leevn : Hendrik IV van Kastilië.

Isabella haad twi jounges:
* Isabella I van Kastilië, de moeder van Johanna de Woanzinnige, verênigde Aragon mè Kastilië deur te trouwn mè Ferdinand II van Aragon
* Alfonso, prins van Asturië, rebelleerde mè zyn halfbroere Hendrik
Wientersloap

thumb|<center>Thermogram van e vlêermuze in wientersloap
De **wientersloap** is e maniere vo de wienter deure te kommn by verschillige sôortn van bêestn. In de koude wientermoandn is 't dikwils moeilik vor an eetn te geroakn en ist er winnig beschuttienge in de nateure.

Der zyn verschillige sôortn van bêestn die e wientersloap houdn, lik wêekbêestn, insektn, slangn, schildpaddn, hoagedissn, amfibien en e poar zoogbêestn lik muuzn, vlêermuuzn en egels.

Binst de wientersloap kommn die bêestn in e lethargische (bewegiengloze, inactievn) toestand. De lichoamstemperateure doalt styf lêge (hypothermie). De mêeste lichoamsfuncties lik de stofwisselienge, 't oasemen en de bloedsomloop zyn styf verminderd en 't herte klopt veel troager of normoal. Azo wordt er bykan gêen energie verbruukt woadeure dan de bêestn bykan gin eetn nôdig en. Sommigte leggn e wientervôorroad an en der wordt ook gebruuk gemakt van de vetreserves die ipgesleegn zyn binst de warmere moandn.
1428

1425 - 1426 - 1427 - **1428** - 1429 - 1430 - 1431
## Geboorn
* Catherine van Valois
* Isabella van Portugal
Dixie Dansercoer

**Dixie Dansercoer** (Nieuwpôort, 12 juli 1962 - 7 juni 2021) was ne West-Vlamschn ountdekkiengsreiziger. Veel van zyn avontuurn zyn verêeuwigd gewist in nen boek. Ie es getrouwd mè Julie Brown en eit 4 kinders: Jasper, Evelien, Thijs en Robin. Soamn mè zyn vrouwe eit ie een bedryf, *Circles*.

## Belangrykste verwezenlykiengn
*Ie eit in de winter 1997 - 1998 de Zuudpool overgetrokkn soamn mè Alain Hubert. Z'ein 4000&nbsp;km geskiet, mè en zounder powerkites.
*In 2005 wou tie de Beringstroate oovrsteekn vanuut Alaska tot in Siberië, moar da es mislukt omdat te warme wos en vele vant ys ol gesmoltn wos. 
*In 2007 eit ie de Arctische Oceoan overgestookn va Siberië tot Groenland: nen tocht van 1800&nbsp;km. In 2002 oat ie ol ne kêe geprobeerd van Siberië noa Canada, moar da wos mislukt. 
*Ie was ook bezig mee een expeditie woarmee dan ze mè nen zeilbôot de Zuudpool wildn bereikn, in noavolgienge van Adrien de Gerlache.
*Dansercoer is gestorvn binst een expediesje de 7ste juni 2021 in Groenland, achter e val in e gletsjersplete.
## Publicoaties
*1995: *Zwevend over de IJskap, Trans-Greensand Expedition 1995*
*1996: *Nothing is Real, account of the mishaps during the Everest Expedition 1996*
*2000: *Hands of Ice, Hearts of Fire*
*2000: *Shades of White, [[Antarctica]] 2000 Expedition*
*2002: *"Chaos on the Ice", attempt to cross the Arctic Ocean from Siberia to Canada 2002*
*2002: *Een Passie Moet Je Volgen*
*2003: *Milestones*
*2005: *Swept Away, adrift between Alaska and Siberia*
*(Ant)Artica

## Externe koppeliengn
*Circle, zyn bedryf
*De Antartica zeil expeditie
Prikkel

**Prikkels** (of *stimuli*, ienkelvoud *stimulus*) zyn e veranderienge in d’uutwendige of inwendige omgevienge  woarup dat een organisme reageert. Die reactie wordt e respons genoemd.

Vele organismn èin zintuugn, speciale orgoann die gevoelig zyn vo prikkels.  De zintuugn reageern op die prikkel met elektrische impulsen die noa d’hersens gesteurd wordn, in 't geval van bêestn die e centroal zenuwstelsel en. De prikkel moe wel sterk genoeg zyn êer dat e zintuug kan reageren. Lêgere levensvormn kunn geweune reageren deur chemische reactiemechanismn in e celle. De maniere woarup da sommige bacteriën reageern up 't verschil in luchtintensiteit is byvoorbeeld ook e respons.
Receptor

**Receptoorn** zyn speciale eiwittn up et celmembraan. Z' ountvangn prikkels (meestol ounder de vorm van chemische stoffn) en geevn ze deure an de reste van e specifieke reactieweg in de celle. Receptoorn zyn specifiek. Ze zyn moa gevoelig vo 1 bepoalde prikkel. 

Der zyn verschillige soortn receptoorn:
* fotoreceptoorn (vo lucht)
* thermoreceptoorn (vo warmte)
* mechanoreceptoorn (vo bewegienge)
* chemoreceptoorn (vo de concentroaties van sommigte chemische stoffn)
* pynreceptoorn (vo zeer)
en nog vele meer.
KV Kortryk/Sezoen 2006-2007

**[[KV Kortryk]]** speelde in de twêede klasse in 2006-2007. Ze zyn 3de geendigd, me 67 puntn. Ze mochtn de eindronde speeln, moar ein doarin gin êen punt goald.

## Spelers
Wegomlegginge

thumb
'n **Wegomlegginge** is e plekke woa da 't verkèèr langs 'n andre boane geleid wordt on ze weegnwerkn doen en 't normoal verkèèr nie me deure kut. 

'n Wegomlegginge zorgt der oltemets voorn dat de weg langer is of erger nog, da je de boane geweunweg kwyt gerakt omdan de bordjes inèèns stoppn. 

Der bestoan verschillige sôorten bordjes mè noame *omleiding*, *wegomleiding*, en *wegomlegging*. De bordjes bestoan uut nen oranjen achterground en zwarte letters. In groddere steedn kunn ze by langdeurige werkn de omlegginge anduden mè gele bordjes met zwarte letters. Die ku je volgen lik in Kortryk.

By sommigste werkn ku je chance èn. Soms stoan der verkêersluchten in plekke van e wegomlegginge. Ton moe j' geweune joune toer ofwachten voa die êne rystroke te meugen gebruken. Verder è je ôok nog de wegomlegginge up de autostrade. Doa moe je geweune noa den andere kant van de middenberm.
Birthmarks

**Birthmarks** es nen CD van Ozark Henry uut 2001. 't Wos et 3de studio-cd da't ie uutbrocht en lanceerde em by 't grôte publiek. De ploate eit platinum geoald in de verkôop.

## Liedjes
#Word up
#Rescue
#Do you love me
#Sweet instigator
#Seaside
#Intersexual
#Rainbow
#Tattoo
#I'll be rain
#This is all I have

## Singles
*Rescue
*Sweet Instigator
*Word Up
*Intersexual
Cercle Brugge KSV/Sezoen 2006-2007

**[[Cercle Brugge KSV|Cercle Brugge]]** speelde in 't sezoen 2006/2007 in de êeste klasse. Ze zyn ip de 12de plekke geindigd mè 38 puntn. In de beker zyn ze der uut gegoan in de 1/16 finales, achter een 1-0 verlies teegn FCV Dender EH. 

## Spelerskern

## Utgeleênde speler

## Trainersstaf
*Glen De Boeck (Technisch Directeur)
*Ronny Desmedt (Assistent-Trainer)
*Wim Langenbick (Physical Trainer)
*Danny Vandevelde (Keepertrainer)

## Medische staf
* Albert Van Osselaer (kiné)
* Geert Leys (kiné)
1342

1339 - 1340 - 1341 - **1342** - 1343 - 1344 - 1345
't Joar **1342** is 't 42e joar in de 14e eeuwe volgenst de christelikke joartellienge.
thumb|Belegerienge van Hennebont
## Gebeurtenissn
* Binst dat eur vint Jan van Montfort  in 't gevang zit, leidt Johanna van Vloandern mè succes de verdedigienge van de stad Hennebont in Bretagne teegn de troepn van Charles van Blois.
## Geboorn
;januoari
* 17 - Filips den Stoutn, hertog van Bourgondië
## Gestorvn
;juli
* 16 - Karel I Robert, keunienk van Hongareye en Krowoasje